A TANÁCS 2008/134/KKBP HATÁROZATA
(2008. február 18.)
az Európai Unió palesztin területeken folytatott rendőri missziójáról szóló 2005/797/KKBP együttes fellépés végrehajtásáról
AZ EURÓPAI UNIÓ TANÁCSA,
tekintettel az Európai Unió palesztin területeken folytatott rendőri missziójáról szóló, 2005. november 14-i 2005/797/KKBP tanácsi együttes fellépésre (1), és különösen annak 14. cikke (2) bekezdésére, összefüggésben az Európai Unióról szóló szerződés 23. cikke (2) bekezdésének második francia bekezdésével,
mivel:
(1)
A Tanács 2005. november 14-én elfogadta a 2005/797/KKBP együttes fellépést, amely hároméves időtartamra létrehozta az Európai Unió palesztin területeken folytatott rendőri misszióját (EUPOL COPPS). Az EUPOL COPPS operatív szakasza 2006. január 1-jén kezdődött meg.
(2)
A Tanács 2006. november 20-án elfogadta a 2006/807/KKBP határozatot (2), amely létrehozta az EUPOL COPPS 2007. évi végleges költségvetését.
(3)
A Tanács 2007. december 6-án elfogadta a 2007/808/KKBP határozatot, amely szerint a költségvetés fedezi továbbá a misszióval kapcsolatban felmerülő kiadásokat a 2007. január 1-jétől2008. február 29-ig terjedő időszakban is.
(4)
A 2007/808/KKBP határozat 1. cikkének (2) bekezdésével összhangban az EUPOL COPPS 2008. március 1-jétől2008. december 31-ig tartó időszakra szóló végleges költségvetéséről a Tanácsnak 2008. február 29-ig kell határoznia,
A KÖVETKEZŐKÉPPEN HATÁROZOTT:
1. cikk
Az Európai Unió palesztin területeken folytatott rendőri missziójával (EUPOL COPPS) kapcsolatos kiadások fedezésére szánt pénzügyi referenciaösszeg a 2008. március 1-jétől2008. december 31-ig terjedő időszakra 5 000 000 EUR.
2. cikk
Ez az együttes fellépés az elfogadásának napján lép hatályba.
3. cikk
Ezt az együttes fellépést az Európai Unió Hivatalos Lapjában ki kell hirdetni.
Kelt Brüsszelben, 2008. február 18-án.